PATVIRTINTA

Šakių rajono savivaldybės jaunimo

kūrybos ir sporto centro direktorės

2018 m. rugpjūčio 31 d.

Įsakymu Nr. V-25

**ŠAKIŲ RAJONO SAVIVALDYBĖS JAUNIMO KŪRYBOS IR SPORTO CENTRO**

**DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO SISTEMA**

**I SKYRIUS**

**BENDROSIOS NUOSTATOS**

1. Šakių rajono savivaldybės jaunimo kūrybos ir sporto centro darbuotojų, dirbančių pagal darbo sutartis, darbo apmokėjimo tvarkos sistema (toliau – Aprašas) nustato Šakių rajono savivaldybės jaunimo kūrybos ir sporto centro (toliau – Centras) darbuotojų, dirbančių pagal darbo sutartis (toliau – darbuotojai), pareiginės algos pastoviosios dalies nustatymo kriterijus, pareiginės algos pastoviosios dalies koeficiento didinimo kriterijus, pareiginės algos kintamosios dalies mokėjimo tvarką ir sąlygas, priemokų, premijų ir materialinių pašalpų mokėjimo tvarką ir sąlygas.

2. Aprašas parengtas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (toliau – Įstatymas) nuostatomis.

**II SKYRIUS**

**PAREIGINĖS ALGOS PASTOVIOSIOS DALIES NUSTATYMO TVARKA IR SĄLYGOS**

3. Centre dirbančių darbuotojų pareiginės algos pastovioji dalis nustatoma atsižvelgiant į šiuos kriterijus:

3.1. veiklos sudėtingumą (darbas, susijęs su informacijos teikimu valstybės ir/ar savivaldybės institucijoms, reikalingi papildomi įgūdžiai ir specialiosios žinios ar informacinių sistemų ir (ar) darbo vietų priežiūra);

3.2. darbo krūvį (intensyvumas neviršijant nustatyto darbo laiko);

3.3. atsakomybės lygį (aukštas atsakomybės lygis, t. y. darbuotojo veikla nuolat susijusi su dokumentų rengimu, aiškinimu ar išvadų teikimu, apskaitos tvarkymo arba atsiskaitymų kontrole, ataskaitų sudarymu, Europos Sąjungos struktūrinių fondų priemonių planavimu, administravimu, pažeidimų kontrole, informacinių sistemų priežiūra ir apsauga);

3.4. papildomų įgūdžių ar svarbių einamoms pareigoms žinių turėjimą;

3.5. savarankiškumo lygį (funkcijoms atlikti savarankiškai pasirenkamas būdas ar metodas);

3.6. darbo funkcijų įvairovę (atliekama daugiau funkcijų, lyginant su kitais analogiškas funkcijas atliekančiais kvalifikuotais darbuotojais);

3.6. atsižvelgiant į pasiekimus profesinėje srityje, kurie patvirtinti kompetentingų institucijų pažymėjimais ar panašiais dokumentais;

3.7. kitus funkcijoms atlikti svarbius kriterijus.

4. Darbuotojų pareiginės algos pastoviosios dalies dydį nustato Centro vadovas, atsižvelgęs į Darbuotojų, dirbančių pagal darbo sutartis, pareigybių ir kasmetinės veiklos vertinimo, priemokų skyrimo bei skatinimo komisijos (toliau – komisija) siūlymą. Jeigu Centre veikia profesinė sąjunga arba darbo taryba, vienu komisijos nariu skiriamas profesinės sąjungos arba darbo tarybos atstovas.

5. Komisija naujai priimamam darbuotojui pareiginės algos pastoviosios dalies dydį nustato pagal Aprašo 1, 2 ar 3 priedus, vadovaudamasi Aprašo 3 punkte nustatytais kriterijais, atsižvelgdama į pareigybės lygį, profesinio darbo patirtį ir analogiškai pareigybei jau nustatytus koeficientus.

6. Komisija savo siūlymą dėl darbuotojo pareiginės algos pastovios dalies dydžio teikia Centro vadovui. Centro vadovui pritarus, darbuotojui įsakymu nustatomas pareiginės algos koeficientas, kuris įrašomas darbo sutartyje.

7. Centre dirbančių darbuotojų vadovaujamo ir (ar) profesinio darbo patirtis apskaičiuojama sumuojant laikotarpius, kai buvo vadovaujama įmonėms, įstaigoms ir organizacijos ir (ar) jų padaliniams, kai buvo dirbamas analogiškas pareigybės aprašyme nustatytas tam tikros profesijos ar specialybės darbas arba vykdytos pareigybės aprašyme nustatytos analogiškos funkcijos.

8. Darbuotojai profesinio darbo patirtį, įgytą kitose darbovietėse, įrodančius dokumentus turi pateikti Centro personalo administravimo funkcijas atliekančiam darbuotojui. Nepateikusiems patirtį įrodančių dokumentų, nustatant pareiginės algos pastoviosios dalies koeficientą bus vertinama profesinė patirtis, įgyta šiame Centre.

9. Jei darbuotojui einant pareigas įvyksta struktūriniai ar organizaciniai pokyčiai, pasikeičia darbuotojo profesinio darbo patirtis, darbo krūvis ar kvalifikacija arba atsiranda kitų aplinkybių, dėl kurių būtina iš naujo įvertinti darbuotojui nustatytą pareiginės algos pastoviosios dalies koeficientą, Centro vadovas, vadovaudamasis Aprašo 3 punkte nustatytais kriterijais, parengia ir pateikia komisijai naują siūlymą dėl darbuotojui nustatytino pareiginės algos pastoviosios dalies koeficiento dydžio.

10. Pareiginės algos pastoviosios dalies koeficientas gali būti didinamas iki 20 procentų, papildomai įvertinus darbuotojo aukštą kvalifikacinę kategoriją, nustatytą pagal tam tikrai darbuotojų kategorijai keliamus kvalifikacinius reikalavimus, ar Lietuvos Respublikos Vyriausybės arba jos įgaliotos institucijos nustatytą atskirų profesijų trūkumą Lietuvos Respublikos darbo rinkoje, atsižvelgiant į Centrui skirtas lėšas darbo užmokesčiui.

**III SKYRIUS**

**PAREIGINĖS ALGOS KINTAMOSIOS DALIES MOKĖJIMO TVARKA IR SĄLYGOS**

12. Komisija, atsižvelgusi į darbuotojo metinę tarnybinės veiklos išvadą, kurią pateikia tiesioginis darbuotojo vadovas, teikia Centro vadovui siūlymus dėl darbuotojui nustatytino pareiginės algos kintamosios dalies dydžio.

13. Darbuotojo pareiginės algos kintamoji dalis, bet ne didesnė kaip 20 procentų pareiginės algos pastoviosios dalies ir ne ilgiau kaip vieneriems metams, gali būti nustatyta tiesioginio vadovo rašytiniu siūlymu darbuotojo priėmimo į darbą metu, atsižvelgiant į darbuotojo profesinę kvalifikaciją ir jam keliamus uždavinius, darbuotojo turimą mokslinį laipsnį, mokslinę veiklą, dalyvavimą Lietuvos ir tarptautinėse darbo grupėse, Europos Sąjungos lėšomis finansuojamuose projektuose, kvalifikacijos kėlimo intensyvumą, stažuotes, užsienio kalbos mokėjimą, kuriam patvirtinti gali būti pateikiami atitinkami pažymėjimai ar sertifikatai.

14. Darbuotojų pareiginės algos kintamosios dalies nustatymas priklauso nuo praėjusių metų veiklos vertinimo pagal darbuotojams nustatytas metines užduotis, pasiektus rezultatus ir jų vertinimo rodiklius.

15. Tiesioginis vadovas, įvertinęs darbuotojo veiklą labai gerai, komisijai teikia vertinimo išvadą su vienu iš šio Aprašo 19 punkte nurodytų siūlymų.

16. Tiesioginis vadovas, įvertinęs darbuotojo veiklą gerai, komisijai teikia vertinimo išvadą su šio Aprašo 20 punkte nurodytu siūlymu.

17. Tiesioginis vadovas, įvertinęs darbuotojo veiklą patenkinamai, komisijai teikia vertinimo išvadą su šio Aprašo 21 punkte nurodytu siūlymu.

18. Tiesioginis vadovas, įvertinęs darbuotojo veiklą nepatenkinamai, teikia išvadą su šio Aprašo 22 punkte nurodytu siūlymu.

19. Įvertinus darbuotojo praėjusių metų veiklą labai gerai, vieneriems metams gali būti nustatomas pareiginės algos kintamosios dalies dydis – nuo 15 iki 50 procentų pareiginės algos pastoviosios dalies ir gali būti skiriama premija.

20. Įvertinus darbuotojo praėjusių metų veiklą gerai, vieneriems metams gali būti nustatomas pareiginės algos kintamosios dalies dydis – nuo 10 iki 20 procentų pareiginės algos pastoviosios dalies.

21. Įvertinus darbuotojo praėjusių metų veiklą patenkinamai, vieneriems metams nenustatomas pareiginės algos kintamosios dalies dydis.

22. Įvertinus darbuotojo praėjusių metų veiklą nepatenkinamai, vieneriems metams gali būti nustatomas iki 10 procentų mažesnis pareiginės algos pastoviosios dalies koeficientas, tačiau ne mažesnis negu šio Aprašo 1 ir 2 prieduose tai pareigybei pagal vadovaujamo darbo patirtį ir (ar) profesinę darbo patirtį numatytas minimalus pareiginės algos pastoviosios dalies koeficientas.

23. Komisija, išnagrinėjusi ir įvertinusi darbuotojų tarnybinės veiklos vertinimo išvadose pateiktus tiesioginių vadovų siūlymus, priima sprendimą dėl darbuotojų kintamosios dalies dydžių procentais nustatymo ir teikia siūlymą Centro vadovui. Centro vadovui pritarus, darbuotojams įsakymu nustatomas kintamosios dalies dydis (procentas nuo pastoviosios dalies).

24. Centro vadovo įsakymu darbuotojų pareiginės algos kintamoji dalis nustatoma vieneriems metams.

**IV SKYRIUS**

**PRIEMOKŲ MOKĖJIMO TVARKA IR SĄLYGOS**

25. Centre dirbantiems darbuotojams gali būti mokamos priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo trukmės, taip pat už papildomų pareigų ar užduočių, nenustatytų pareigybės aprašyme ir suformuluotų raštu, vykdymą, ir gali siekti iki 30 procentų pareiginės algos pastoviosios dalies dydžio.

26. Esant Aprašo 25 punkto sąlygoms, tiesioginis darbuotojo vadovas rašo tarnybinį prašymą Centro vadovui, prieš tai suderinęs su Centro apskaitą tvarkančiu asmeniu. Tarnybiniame prašyme turi būti konkrečiai nurodyta, už kokį papildomą darbo krūvį arba už kokių papildomų pareigų ar užduočių atlikimą siūloma skirti priemoką, nurodant konkretų terminą.

27. Už darbuotojams pavestų papildomų pareigų ar užduočių vykdymo kontrolę atsakingas tiesioginis darbuotojo vadovas. Pasikeitus aplinkybėms, dėl kurių buvo nustatyta priemoka, Centro vadovo įsakymu priemokos dydis ir (ar) mokėjimo terminas gali būti pakeistas arba mokėjimas nutrauktas.

28. Priemoka gali būti mokama ne ilgiau kaip vienerius metus. Darbuotojo priemokų ir kintamosios dalies suma negali viršyti 60 procentų pareiginės algos pastoviosios dalies dydžio.

**V SKYRIUS**

**PREMIJŲ MOKĖJIMO TVARKA IR SĄLYGOS**

29. Centro darbuotojams gali būti skiriamos premijos, atlikus vienkartines, ypač svarbias Centro veiklai, užduotis. Taip pat darbuotojams gali būti skiriamos premijos, įvertinus darbuotojo praėjusių kalendorinių metų veiklą labai gerai. Premijos negali viršyti darbuotojui nustatytos pareiginės algos pastoviosios dalies dydžio.

30. Premijos, atlikus vienkartines, ypač svarbias Centro veiklai, užduotis ir (arba) įvertinus darbuotojo praėjusių kalendorinių metų veiklą labai gerai, gali būti skiriamos ne daugiau kaip vieną kartą per metus (viena premija gali būti skiriama atlikus vienkartines ypač svarbias užduotis ir viena premija – įvertinus labai gerai darbuotojo praėjusių kalendorinių metų veiklą).

31. Tiesioginis darbuotojo vadovas rašo teikimą dėl premijos skyrimo Centro vadovui, prieš tai suderinęs su apskaitą tvarkančiu asmeniu.

32. Premija negali būti skiriama darbuotojui, kuris per paskutinius 12 mėnesių buvo padaręs darbo drausmės pažeidimą.

33. Premijos skiriamos tik esant Centro darbo užmokesčio ekonomijai.

**VI SKYRIUS**

**MATERIALINIŲ PAŠALPŲ MOKĖJIMO TVARKA IR SĄLYGOS**

34. Materialinė pašalpa skiriama Centro darbuotojui, kai materialinė būklė tapo sunki dėl pačio darbuotojo ligos, jo šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės), taip pat išlaikytinių, kurių globėju ar rūpintoju yra paskirtas darbuotojas, ligos ar stichinės nelaimės arba turto netekimo, esant darbuotojo motyvuotam rašytiniam prašymui su atitinkamą aplinkybę patvirtinančiais dokumentais.

35. Mirus Centro darbuotojui, jo šeimos nariams (šeimos nariais laikomi asmenys, kurie atitinka sąlygas išdėstytas Civilinio kodekso III knygoje) gali būti išmokama materialinė pašalpa pagal pateiktą Centro vadovui prašymą ir prie jo pridėtą mirties faktą patvirtinantį dokumentą.

36. Materialinė pašalpa skiriama ir mokama iš Centrui skirtų lėšų ir negali viršyti 1 minimalios mėnesinės algos dydžio.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šakių rajono savivaldybės

jaunimo kūrybos ir sporto centro

darbo apmokėjimo sistemos

1 priedas

**ŠAKIŲ JAUNIMO KŪRYBOS IR SPORTO CENTRO DIREKTORIAUS PAVADUOTOJO SUAUGUSIŲJŲ SPORTUI IR ŪKIO REIKALAMS PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |  |  |  |
| --- | --- | --- | --- | --- | --- | --- |
| Vadovaujamo darbo  patirtis  (metais) | Pareigybės lygis | | | | | |
| A | | | B | | |
| profesinio darbo patirtis (metais) | | | profesinio darbo patirtis (metais) | | |
| iki 5 | 5–10 | daugiau kaip 10 | iki 5 | 5–10 | daugiau kaip 10 |
| iki 5 | 3,22–8,2 | 3,31–8,33 | 3,41–10,0 | 3,19–8,0 | 3,26–8,15 | 3,31–8,3 |
| 5–10 | 3,31–8,33 | 3,41–8,49 | 3,52–10,4 | 3,26–8,15 | 3,31–8,3 | 3,41–8,46 |
| daugiau kaip 10 | 3,41–8,49 | 3,52–8,65 | 3,61–10,8 | 3,31–8,3 | 3,41–8,47 | 3,52–8,6“ |

\_\_\_\_\_\_\_\_\_\_\_\_\_\_\_\_\_\_\_\_\_

Šakių rajono savivaldybės

jaunimo kūrybos ir sporto centro

darbo apmokėjimo sistemos

2 priedas

**ŠAKIŲ JAUNIMO KŪRYBOS IR SPORTO CENTRO A IR B LYGIO SPECIALISTŲ PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai (pareiginės algos baziniais dydžiais) | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| A lygis | 3,17–7,6 | 3,22–8,5 | 3,31–9,5 | 3,41–10,5 |
| B lygis | 3,15–7,3 | 3,19–7,4 | 3,26–7,6 | 3,32–8,0 |

\_\_\_\_\_\_\_\_\_\_\_\_\_\_\_\_\_\_\_

**ŠAKIŲ JAUNIMO KŪRYBOS IR SPORTO CENTRO KVALIFIKUOTŲ DARBUOTOJŲ PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai (pareiginės algos baziniais dydžiais) | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| C lygis | 3,12-5,3 | 3,14–5,4 | 3,16–5,6 | 3,18–7,0 |

**\_\_\_\_\_\_\_\_\_\_\_\_\_\_\_\_\_**

**ŠAKIŲ JAUNIMO KŪRYBOS IR SPORTO CENTRO NEKVALIFIKUOTŲ DARBUOTOJŲ PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai (pareiginės algos baziniais dydžiais) | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| D lygis | MMA | MMA | MMA | MMA |

**\_\_\_\_\_\_\_\_\_\_\_\_\_\_\_\_**

Šakių rajono savivaldybės

jaunimo kūrybos ir sporto centro

darbo apmokėjimo sistemos

3 priedas

**MOKYTOJŲ, PAGALBOS MOKINIUI SPECIALISTŲ, MOKYKLŲ VADOVŲ, JŲ PAVADUOTOJŲ UGDYMUI, UGDYMĄ ORGANIZUOJANČIŲ SKYRIŲ VEDĖJŲ PAREIGINĖS ALGOS PASTOVIOSIOS DALIES KOEFICIENTAI IR MOKYTOJŲ, PAGALBOS MOKINIUI SPECIALISTŲ (SPECIALIŲJŲ PEDAGOGŲ, LOGOPEDŲ, SURDOPEDAGOGŲ IR TIFLOPEDAGOGŲ, IŠSKYRUS DIRBANČIUS ŠVIETIMO PAGALBOS ĮSTAIGOSE, AUKLĖTOJŲ, KONCERTMEISTERIŲ, AKOMPANIATORIŲ) DARBO KRŪVIO SANDARA**

**I SKYRIUS**

**MOKYTOJŲ, DIRBANČIŲ PAGAL BENDROJO UGDYMO, PROFESINIO MOKYMO IR NEFORMALIOJO ŠVIETIMO PROGRAMAS (IŠSKYRUS IKIMOKYKLINIO IR PRIEŠMOKYKLINIO UGDYMO PROGRAMAS), PAREIGINĖS ALGOS PASTOVIOSIOS DALIES KOEFICIENTAI IR DARBO KRŪVIO SANDARA**

1. Šiame skyriuje nurodytų darbuotojų pareiginės algos pastoviosios dalies koeficientai:

|  |  |  |  |  |  |  |  |
| --- | --- | --- | --- | --- | --- | --- | --- |
| Kvalifikacinė  kategorija | Pastoviosios dalies koeficientai (pareiginės algos baziniais dydžiais) | | | | | | |
| pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Mokytojas | 6,36−  6,42 | 6,42−  6,44 | 6,44−  6,5 | 6,52−  6,62 | 6,62−  6,82 | 6,82−  6,85 | 6,85−  6,89 |
| Suteiktos kvalifikacinės kategorijos | | | | | | | |
| Mokytojas | 6,89−  6,9 | 6,9−  6, 91 | 6,91−  6,92 | 6,92−  6,95 | 6,95−  6,97 | 6,97−  7,0 | 7,0−  7,05 |
| Vyresnysis mokytojas |  | 7,05−  7,06 | 7,06−  7,08 | 7,08−  7,12 | 7,26−  7,4 | 7,4−  7,44 | 7,44−  7,47 |
| Mokytojas metodininkas |  |  | 7,47−  7,54 | 7,54−  7,68 | 7,78−  7,92 | 7,92−  7,96 | 7,96−  8,0 |
| Mokytojas ekspertas |  |  | 8,4−  8,58 | 8,58−  8,72 | 8,80−  8,94 | 8,94−  8,98 | 8,98−  9,02 |

2. Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo laikas per savaitę yra 36 valandos (kontaktinės ir nekontaktinės).

3. Kontaktinės valandos skiriamos bendrojo ugdymo srities (dalyko), profesinio mokymo, formalųjį švietimą papildančio ugdymo programoms įgyvendinti pagal ugdymo (mokymo) planuose numatytas valandas, neformaliojo švietimo programoms (išskyrus ikimokyklinio, priešmokyklinio ir formalųjį švietimą papildančio ugdymo programas) – pagal programoje numatytas valandas.

4. Nekontaktinės valandos yra skirstomos į valandas, skirtas funkcijoms, susijusioms su kontaktinėmis valandomis, vykdyti, ir valandas, skirtas funkcijoms, susijusioms su veikla mokyklos bendruomenei, vykdyti:

4.1. valandos funkcijoms, susijusioms su kontaktinėmis valandomis, vykdyti skiriamos ugdomajai veiklai planuoti, pasiruošti pamokoms, mokinių mokymosi pasiekimams vertinti, mokiniams, jų tėvams (globėjams, rūpintojams) informuoti apie mokinių ugdymo ir ugdymosi poreikius, mokymosi pažangą, profesiškai tobulėti;

4.2. valandos funkcijoms, susijusioms su veikla mokyklos bendruomenei, vykdyti, skiriamos kitai ugdomajai veiklai su mokiniais, bendradarbiauti su pedagoginiais darbuotojais, mokinių tėvais (globėjais, rūpintojais) ir mokyklos partneriais; vadovauti klasei (grupei), įsivertinti biudžetinės įstaigos veiklai, siekiant biudžetinės įstaigos ugdymo (mokymo) tikslų, atlikti kitiems darbams, kurie nėra apibrėžiami kaip kontaktinės valandos ir valandos funkcijoms, susijusioms su kontaktinėmis valandomis, vykdyti.

5. Mokytojo, dirbančio pagal profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), kontaktinių valandų, valandų funkcijoms, susijusioms su kontaktinėmis valandomis, vykdyti ir valandų funkcijoms, susijusioms su veikla mokyklos bendruomenei, vykdyti proporcija ir kiekis per mokslo metus:

|  |  |  |  |  |
| --- | --- | --- | --- | --- |
| Pareigybė | Kontaktinės valandos | Nekontaktinės valandos | | Iš viso |
| valandos funkcijoms, susijusioms su kontaktinėmis valandomis, vykdyti | valandos funkcijoms, susijusioms su veikla mokyklos bendruomenei, vykdyti |
| Mokytojas (pedagoginis darbo stažas iki 2 metų) | 672–924 | nuo 60 iki 100 proc. kontaktinių valandų skaičiaus | iki 30 proc.  visų valandų  skaičiaus | 1 512 |
| Mokytojas  Vyresnysis mokytojas  Mokytojas metodininkas  Mokytojas ekspertas  (pedagoginis darbo stažas nuo daugiau kaip 2 metų) | 672–1 032 | nuo 30 iki 50 proc. kontaktinių valandų skaičiaus | iki 50 proc.  visų valandų  skaičiaus |

6. Mokytojo, dirbančio pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandarą nustato biudžetinės įstaigos vadovas pagal šio priedo 5 punkte nustatytą kontaktinių valandų, valandų funkcijoms, susijusioms su kontaktinėmis valandomis, vykdyti ir valandų funkcijoms, susijusioms su veikla mokyklos bendruomenei, vykdyti proporciją per mokslo metus, kvalifikacinę kategoriją, ugdymo (mokymo) programą, dalyką (dalykų grupę, mokymo modulį) ir kitus biudžetinės įstaigos darbo apmokėjimo sistemoje nustatytus kriterijus, atsižvelgdamas į švietimo ir mokslo ministro patvirtintas rekomendacijas dėl mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros.

**II SKYRIUS**

**MOKYKLŲ VADOVŲ IR JŲ PAVADUOTOJŲ UGDYMUI PAREIGINĖS ALGOS PASTOVIOSIOS DALIES KOEFICIENTAI**

7. Mokyklų vadovų pareiginės algos pastoviosios dalies koeficientai:

|  |  |  |  |
| --- | --- | --- | --- |
| Mokinių skaičius | Pastoviosios dalies koeficientai (pareiginės algos baziniais dydžiais) | | |
| pedagoginio darbo stažas (metais) | | |
| iki 10 metų | nuo daugiau kaip 10 iki 15 | daugiau kaip 15 |
| iki 200 | 7,2–10,71 | 7,49–11,1 | 7,86–11,37 |
| 201–600 | 8,0–11,74 | 8,46–11,8 | 8,8–11,81 |
| 601 ir daugiau | 8,58–12,6 | 8,95–12,62 | 9,24–12,65 |

8. Mokyklų vadovų pavaduotojų ugdymui pareiginės algos pastoviosios dalies koeficientai:

|  |  |  |  |
| --- | --- | --- | --- |
| Mokinių skaičius | Pastoviosios dalies koeficientai (pareiginės algos baziniais dydžiais) | | |
| pedagoginio darbo stažas (metais) | | |
| iki 10 | nuo daugiau kaip 10 iki 15 | daugiau kaip 15 |
| iki 500 | 5,76–10,44 | 5,97–10,46 | 6,15–10,48 |
| 501 ir daugiau | 7,16–10,5 | 7,45–10,65 | 7,66–10,8 |

9. Neformaliojo vaikų švietimo mokyklų vadovų ir vadovų pavaduotojų ugdymui – atsižvelgiant į mokinių skaičių einamųjų metų spalio 1 dieną.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_